Mečislovas Treinys

Mečislovas Treinys (1941 m. spalio 1 d. Asmaluose, Kuktiškių valsčius, Utenos apskritis – 2008 m. liepos 18 d. Kaune) – mokslininkas, ekonomistas, Lietuvos politinis bei visuomenės veikėjas.

 Biografija 
1948–1955 m. mokėsi Liepiniškių, Buitūnų, Kuktiškių mokyklose, 1955–1959 m. buhalterinės apskaitos – Klaipėdos laukų ūkio technikume. 1959–1960 m. „Aušros“ kolūkio (Utenos rajonas) buhalteris. 1960–1965 m. studijavo Lietuvos žemės ūkio akademijos (LŽŪA) Žemės ūkio ekonomikos ir organizacijos fakultete, įgijo mokslinio agronomo ekonomisto specialybę. 1965–1967 m. Žeimių (Jonavos rajonas) tarybinio ūkio vyr. agronomas.

1967–1970 m. LŽŪA aspirantas, 1971 m. apgynė ekonomikos mokslų kandidato disertaciją. 1967–1969 m. LŽŪA Socialistinių žemės ūkio įmonių gamybos organizacijos katedros dėstytojas, 1970–1971 m. Žemės ūkio gamybos organizacijos katedros asistentas, 1971–1973 m. Žemės ūkio ekonomikos katedros vyresnysis dėstytojas, 1973–1975 m. einantis docento pareigas, 1975–1979 m. katedros docentas. 1979–1980 m. Prahos (Čekoslovakija) aukštosios žemės ūkio mokyklos stažuotojas. 1979–1989 m. LŽŪA Žemės ūkio ekonomikos katedros (nuo 1987 m. Agropramoninės gamybos ekonomikos, nuo 1990 m. Ekonomikos katedra) vedėjas, 1989–1990 m. akademijos mokymo reikalų prorektorius. 1990–2008 m. Ekonomikos katedros profesorius. 1992 m. stažavo Pensilvanijos universitete.

Mokslo ir studijų kryptis – agrarinė ekonomika ir politika, kaimo plėtros politika, agrarinių transformacijų bei mokslo istorija. Parašė bei sudarė 8 knygas-monografijas ir vadovėlius, mokslo bei mokslo populiarinimo straipsnių, publicistikos.

Palaidotas Petrašiūnų kapinėse. 2018 m. Žemės ūkio akademijoje atidaryta profesoriaus Mečislovo Treinio vardo auditorija.

 Visuomeninė ir politinė veikla 
Studijuodamas LŽŪA savarankiškai išmoko esperanto kalbą, dalyvavo Kauno esperantininkų veikloje. Atgimimo metais buvo vienas iš Lietuvos žemdirbių sąjūdžio organizatorių, jo programos redaktorių, 1989–1991 m. Lietuvos žemdirbių sąjūdžio pirmininko pavaduotojas. 1990 m. balandžio 7 d. Kačerginės rinkiminėje apygardoje Nr. 130 išrinktas į LR Aukščiausiąją Tarybą. 1990–1992 m. Tautininkų frakcijos Aukščiausioje Taryboje pirmininkas.https://www.lrs.lt/pls/inter/w5_show?p_r=960&p_d=9410&p_k=1 1990–1991 m. Agrarinės komisijos pirmininko Eimanto Grakausko pavaduotojas, 1992 m. pirmininkas. 1991 m. Žemės ūkio rūmų atkūrimo vienas iniciatorių. 1992–1996 m. LR Seimo narys, Lietuvių tautininkų frakcijos Seime seniūno pavaduotojas.http://www.lts.lt/nariai_main.htm https://www.vrk.lt/statiniai/puslapiai/n/rinkimai/seim96/kandvl.htm-17527.htm 1997–1998 m. žemės ūkio ministro Vytauto Knašio patarėjas.

 Įvertinimas 
 2000 m. Lietuvos nepriklausomybės medalis
 2002 m. DLK Gedimino 5 laipsnio ordinas 

 Bibliografija 
 Žemės ūkio ekonominių sąvokų žinynas: mokymo priemonė žemės ūkio ekonomikos fakulteto studentams / M. Dargvainis, A. Kazragytė, A. Masaitis, M. Treinys. – Kaunas-Noreikiškės: LŽŪA, 1978. – 105 p.
 Agrotechninių sprendimų ekonominis pagrindimas. – Kaunas-Noreikiškės, 1982. – 39 p.: iliustr.
 Žemės ūkio ekonomika: mokymo priemonė / Jonas Čiulevičius, Mečislovas Treinys. – Vilnius: Mokslas, 1982. – 270 p.: lent.
 Žemės ūkio ekonomikos pagrindai: mokymo priemonė. – Vilnius: Mokslas, 1984. – 139 p.: schem.
 Talkos galia: žemės ūkio kooperacija vakar ir šiandien. – Vilnius: Mintis, 1990. – 125 p. – ISBN 5-417-00351-4
 Domas Cesevičius / Vincentas Lukoševičius, Mečislovas Treinys. – Vilnius: Margi raštai, 1998. – 444 p. – ISBN 9986-09-180-2
 Ūkio, mokslo ir valstybės baruose / Jonas Aleksa. – Vilnius: Nirmedas, 1999. – 329 p.
 Gyvenimas – meteoro skrydis: žurnalisto ir rezistento Antano Valiukėno, jo kartos ir idėjų likimo apybraiža. – Kaunas: Neolitas, 2003. – 503 p.: portr. – ISBN 9986-709-45-8
 Agrosocialinių mokslų ir studijų raida Lietuvoje: monografija (su kitais). – Kaunas: Judex, 2006. – 535 p. – ISBN 978-9955-581-96-3
 Petras Poškus / Bolius Poškus, Alfonsas Kazitėnas, Mečislovas Treinys, Birutė Valionytė. – Vilnius: Valstybės žinios, 2006. – 181 p.: iliustr. – ISBN 9986-18-150-X
 Kooperacijos ir studijų organizatorius Kazimieras Jasiūnas: monografija / Vida Čiulevičienė, Neringa Stončiuvienė, Mečislovas Treinys. – Kaunas-Akademija: Judex, 2007. – 509 p.: iliustr. – ISBN 978-9955-748-26-7
 Kaimas lūžio metais: Lietuvos žemdirbių sąjūdžio idėjų ir veiksmų dvidešimtmetis: medžiaga agrarinės pertvarkos istorijai (su kitais). – Kaunas: Spalvų kraitė, 2008. – 463 p.: iliustr. – ISBN 978-9955-921-02-8
 Tautos ir jos žemės jungtis: spausdinti raštai: Mečislovas Treinys / sud. Elena Treinienė, Algirdas Juozas Motuzas. – Vilnius: Gimtinės šaltinis, 2011. – 258 p. – ISBN 978-609-95341-0-7

 Literatūra 
 Mečislovas Treinys: bibliografija / sud. V. Vitunskienė, D. Skarbalius, E. Serva, R. Aleškevičienė, L. Butkuvienė, R. Rimkienė. – Akademija: Lututė, 2001. – 92 p.: portr. – ISBN 9955-452-37-4
 Mečislovas Treinys / Algirdas Juozas Motuzas, Leonas Milčius, Elena Treinienė, Birutė Valionytė. – Vilnius: Lietuvos Nepriklausomybės Akto signatarų klubas, 2017. – 310 p.: iliustr. – ISBN 978-609-95899-1-6

 Šaltiniai 

Kategorija:Seimo nariai
Kategorija:Lietuvos žemės ūkio teoretikai